钦定古今图书集成/明伦汇编/闺媛典/第280卷 > 皇清十三 > 涂更生妻鲁氏
## 钦定古今图书集成/明伦汇编/闺媛典/第280卷 > 皇清十三 > 涂更生妻鲁氏

按《新城县志》：鲁氏，南坊瞽者，涂更生妻。年二十，夫亡，无子。父母欲夺其志，鲁泣曰：“与其改适，不如无生。” 绝食欲死，事遂寝。阅数年，涂族怜其贫，复以书遗其父，令劝他适。鲁初在母室，闻涂族有是书，即舆归，昼夜哭失声。姑问故，叹曰：“‘我生不辰，族逼我嫁，将死矣’。姑慰曰：‘媳为吾儿守节，义也’。” 令止之，姑亦孀。四壁萧然，风雨凄其。相对。纺织以自食，家人不相闻问。